Diari Oficial de la Generalitat Valenciana


Sumari del DOGV 3343, del 02-10-1998 (1998/7490)

ORDRE de 29 de juliol de 1998, de la Conselleria de Presidència per la qual s'aprova la classificació del lloc de secretaria de l'Agrupació Caudiel-Benafer, en classe tercera.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3343

Data del DOGV
:   02-10-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/7490


Data del document
:   29-07-1998

Organisme emissor
:   Conselleria de Presidència

Tipus de document
:   Ordre

ORDRE de 29 de juliol de 1998, de la Conselleria de Presidència, per la qual s'aprova la classificació del lloc de secretaria de l'Agrupació Caudiel-Benafer, en classe tercera. [1998/7490]
  
El lloc de secretaria de l'Agrupació Caudiel-Benafer estava proveït per un secretari habilitat integrat, en virtut del Decret 2.725/1977, de 15 d'octubre, i no havia sigut objecte de classificació per així disposar-ho expressament el Reial Decret 1.174/1987, de 18 de setembre, disposició transitòria tercera, apartat segon.
  
En l'actualitat es troba la secretaria de l'Agrupació vacant per jubilació del seu titular, i com ambdós municipis compten amb una població inferior a cinc mil un habitants i els seus pressupostos no excedeixen de cinc-cents milions de pessetes, es procedeix, d'acord amb les normes de l'article 2 del Reial Decret 1.732/1994, de 29 de juliol, a la seua classificació en classe tercera, i queda la seua provisió reservada a funcionaris amb habilitació nacional, pertanyent a la subescala de secretaria intervenció, sense perjudici d'allò previst en la disposició transitòria primera 2.c) i d) del Reial Decret 1.174/1987, de 18 de setembre.
  
L'expedient ha estat tramitat d'acord amb les prescripcions legals.
  
Per tant, i fent ús de les competències atribuïdes en els articles 2.2.b); 4.2 i 15 del Decret 159/1997, de 29 d'abril pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional
  
ORDENE
  
Classificar el lloc de secretaria resultant de l'agrupació dels municipis de Caudiel i Benafer, en classe tercera. Aquest lloc de secretaria quedarà reservat a funcionaris amb habilitació de caràcter nacional pertanyents a la subescala de secretaria intervenció, sense perjudici d'allò previst en la disposició transitòria primera 2.c) i d) del Reial Decret 1.174/1987, de 18 de setembre.
  
Contra aquesta ordre que posa fi a la via administrativa, i després de la comunicació prèvia del conseller de Presidència, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana.
  
València, 29 de juliol de 1998
  
El conseller de Presidència
  
JOSÉ JOAQUÍN RIPOLL SERRANO